Rose Namajunas

Rose Gertrude Namajunas (; g. 1992 m. birželio 29 d. Milvokyje, Viskonsine, JAV) – lietuvių kilmės JAV sportininkė, mišrių kovos menų kovotoja, UFC čempionė. 
Ūgis – 165 cm, svoris – apie 52 kg. Dvikartinė UFC moterų strawweight svorio kategorijos čempionė.http://rankingmma.com/ufc-rankings/womens-strawweight/ 

 Biografija 

Rose yra lietuvių kilmės: mama Jolita Namajūnienė – muzikė, o tėvas Artūras Namajūnas (1963–2008) – dailininkas. 
Jie su mažamečiu sūnum Nojum 1991 m. emigravo į JAV. Rose gimė 1992 m. birželio 29 d. Milvokyje. Tėvas susirgo ir šeimai iširus reemigravo. 
Rose senelis yra daugkartinis Lietuvos ir Baltijos šalių imtynių čempionas Algimantas Andriukonis (1937–2020). 
Vardą Rose (liet. Rožė) gavo savo prosenelės Rožės Gotšalkaitės-Namajūnienės garbei.

Rose patėvis ją ir brolį nuvedė į kovinio sporto treniruotes. Nuo 5 m. amžiaus užsiiminėjo tekvondo, nuo 11 – karatė, vėliau – brazilišku džiudžitsu, kikboksu, imtynėmis.https://www.sportsnet.ca/mma/rose-namajunas-ufc-223-ronda-rousey/ 
Baigė aukštesniąją muzikos ir meno mokyklą (fortepijono klasę), dvejus metus studijavo sporto ekonomiką.

Nuo 2010 m. rugpjūčio – MMA kovotoja mėgėja, nuo 2013 m. sausio – UFC kovotoja profesionalė. 
2017 m. lapkričio 4 d. nokautu laimėjo UFC čempionės titulą („strawweight“ kategorija; iki 52 kg) iš lenkės Joanna Jędrzejczyk. 
2018 m. balandžio 7 d. revanšo metu titulą apgynė. 
2019 m. gegužės 11 d. nokautu (slam) pralaimėjo UFC čempionės diržą brazilei Jéssica Andrade. 
2020 m liepos 20 d. revanšo metu R. Namajunas nugalėjo jau iki tol čempionės titulą praradusią J. Andrade, bet patyrė keturgubą nosies lūžį. 
2021 m. balandžio 24 d. vėl tapo UFC čempione nokautavusi (head kick) kinę Zhang Weili.
2021 m. lapkričio 6 d. atkaklioje revanšo kovoje titulą apgynė.

UFC iš 15 kovų laimėjo 11, pralaimėjo 4.https://www.sherdog.com/fighter/Rose-Namajunas-69083 
Ją treniravo Duke Roufus, Pat Barry, Trevor Wittman, Tony Basile ir kiti treneriai. Rose treneris, treniruočių partneris ir vaikinas Pat Barry yra buvęs kikboksininkas ir taip pat mišrių kovos menų UFC kovotojas. 
Pravardė „Thug“ (liet. banditė) gauta dar vaikystėje, pasak jos pačios, draugė taip praminė dėl grasinančio žvilgsnio, kai su kuo nors apsižodžiuodavo.https://mmaimports.com/2018/01/rose-namajunas-explains-got-name-thug/

R. Namajunas kelis kartus lankėsi Lietuvoje ir dažnai šneka apie lietuvybę. Vaikystėje ji šiek tiek mokėjo šnekėti lietuviškai (taip pat ir senelių dėka), bet kai šeimoje atsirado amerikietis patėvis ir namie visi perėjo prie anglų kalbos, lietuvių kalba buvo beveik pamiršta. Rose bando ją atgaivinti.Rose Namajunas - Rediscovering My Lithuanian Roots, YouTube, 2021-06-20.

 Pasiekimai 

 UFC čempionė moterų strawweight svorio kategorijoje (2017, 2021 m.). 
 Apgynė UFC čempionės titulą (2018, 2021 m.). 
 Geriausias vakaro pasirodymas (tris kartus: prieš Paige VanZant, Joanna Jędrzejczyk,https://www.sherdog.com/news/news/UFC-Fight-Night-Bonuses-Namajunas-Chiesa-Miller-Means-Garner-3650K-96993https://mmajunkie.usatoday.com/2017/11/ufc-217-bonuses-title-fight-winners-namajunas-dillashaw-st-pierre-get-extra-50000 Zhang Weili). 
 Geriausios vakaro kautynės (dukart prieš Jéssica Andrade ir sykį prieš Karolina Kowalkiewiczhttps://www.sherdog.com/news/news/UFC-201-Bonuses-Woodley-Ellenberger-Kowalkiewicz-Namajunas-Pocket-3650K-Awards-109295https://www.mmamania.com/2020/7/12/21321169/official-ufc-251-bonus-winners-fight-island-mma-results-usman-masvidal-espn-ppv-namajunas-andrade). 
 Kautynių realybės šou „The Ultimate Fighter: A Champion Will Be Crowned“ antroji vieta.
 2018 m. ESPY geriausio kovotojo nominacija. 

 Nuorodos 

 Karolina STAŽYTĖ „Svečiuose pas kovų superžvaigždės R.Namajunas močiutę – papasakojo apie šią narvo karalienę ir jos talento šaknis“, 15min.lt, 2019-09-15.  
(Archyvas) 

 Išnašos 

Kategorija:JAV mišrių kovos menų kovotojai
Kategorija:UFC kovotojai